Document ID: 31994R1629

KOMISSION ASETUS (EY) N:o 1629/94,
annettu 5 päivänä heinäkuuta 1994,
Indonesian tasavallasta peräisin olevien tiettyjen tekstiilituotteiden (33 luokka) tuonnissa yhteisöön käytettävistä pysyvistä määrällisistä rajoituksista
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansien maiden tiettyjen tekstiilituotteiden tuontia koskevista yhteisistä säännöistä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna komission asetuksella (EY) N:o 195/94(2), ja erityisesti sen 10 artiklan,
sekä katsoo, että
asetuksen (ETY) N:o 3030/93 10 artiklassa vahvistetaan edellytykset, joilla määrällisiä rajoituksia voidaan asettaa,
Indonesian tasavallasta (jäljempänä "Indonesia") peräisin olevien ja liitteessä olevien 33 luokkaan kuuluvien tekstiilituotteiden tuonti yhteisöön on ylittänyt asetuksen (ETY) 3030/93 10 artiklan 1 kohdassa liitteen IX yhteydessä säädetyn tason,
asetuksen (ETY) N:o 3030/93 10 artiklan 3 kohdan säännösten mukaisesti Indonesialle on 24 päivänä helmikuuta 1994 annettu tiedoksi neuvottelupyyntö 33 luokkaan kuuluvien tekstiilituotteiden tuonnista yhteisöön,
kunnes molempia osapuolia tyydyttävään ratkaisuun on päästy, 33 luokkaan kuuluvien tekstiilituotteiden tuonnissa yhteisöön sovelletaan komission asetuksella (EY) N:o 811/94(3) säädettyä väliaikaista määrällistä rajoitusta 24 päivän helmikuuta ja 23 päivän toukokuuta 1994 välisenä aikana,
Indonesian kanssa käytyjen neuvottelujen tuloksena on sovittu, että Indonesia rajoittaa 24 päivästä helmikuuta 1994 kyseisten tekstiilituotteiden vientiä yhteisöön vuosien 1994 ja 1995 aikana ja että nämä tuotteet ovat yhteisön ja Indonesian tekstiilituotteiden kauppaa koskevan sopimuksen liitteessä II vahvistettujen määrällisten rajoitusten kohteena olevien tuotteiden vientiä ja erityisesti kaksoisvalvontajärjestelmää koskevien määräysten alaisia,
olisi siis vahvistettava, että pysyvien määrällisten rajoitusten kohteena olevien tuotteiden tuonnissa yhteisöön sovelletaan 24 päivästä heinäkuuta 1994 asetuksen (ETY) N:o 3030/93 säännöksiä, joita sovelletaan kyseisen asetuksen liitteessä V olevien määrällisten rajoitusten kohteena olevien tuotteiden tuontiin ja erityisesti asetuksen (ETY) N:o 3030/93 liitteessä III esitettyyn ja 10 artiklan 4 kohdassa tarkoitettuun kaksoisvalvontajärjestelmään.
Indonesiasta 24 päivästä helmikuuta 1994 viedyt 33 luokkaan kuuluvat tuotteet on vähennettävä 24 päivästä helmikuuta 31 päivään joulukuuta 1994 väliseksi ajaksi vahvistetuista määrällisistä rajoituksista,
nämä määrälliset rajoitukset eivät estä näiden rajoitusten alaisten ja Indonesiasta ennen asetuksen (EY) N:o 811/94 voimaantuloa lähetettyjen 33 luokkaan kuuluvien tuotteiden tuontia, ja
tässä asetuksessa säädetyt toimenpiteet ovat tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Jollei 2 artiklan säännöksistä muuta johdu, liitteessä olevan luokan tiettyjen Indonesiasta peräisin olevien tekstiilituotteiden tuonti yhteisöön on samassa liitteessä olevien määrällisten rajoitusten alaisia 24 päivästä helmikuuta 31 päivään joulukuuta 1994 ja 1 päivästä tammikuuta 31 päivään joulukuuta 1995.
2 artikla
Edellä 1 artiklassa tarkoitettujen ja Indonesiasta 24 päivästä helmikuuta 1994 lähetettyjen tuotteiden tuonnissa sovelletaan asetuksen (ETY) N:o 3030/93 säännöksiä, joita sovelletaan kyseisen asetuksen liitteessä V vahvistettujen määrällisten rajoitusten kohteena olevien tuotteiden yhteisöön tapahtuvaan tuontiin ja erityisesti mainitun asetuksen liitteessä III esitettyyn kaksoisvalvontajärjestelmään.
Kaikki 33 luokkaan kuuluvien Indonesiasta 24 päivästä helmikuuta 1994 yhteisöön lähetettyjen ja vapaaseen liikkeeseen luovutettujen tuotteiden määrät vähennetään liitteessä vahvistetuista määrällisistä rajoituksista.
Liitteessä vahvistettu rajoitus ei estä Indonesiasta ennen asetuksen (EY) N:o 811/94 voimaantuloa lähetettyjen 33 luokkaan kuuluvien tuotteiden tuontia.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä heinäkuuta 1994.

Labels: 1
3
18